|  |  |  |  |
| --- | --- | --- | --- |
| 12.05.2022. | |  | Nr. 68 |
|  | |  | (prot. Nr.19, 2.p.) |
| **Par sabiedrības ar ierobežotu atbildību „BALOŽU KOMUNĀLĀ SAIMNIECĪBA” noteiktajiem (piedāvātajiem) siltumenerģijas apgādes pakalpojumu tarifiem** |  | | |

Sabiedrisko pakalpojumu regulēšanas komisija (turpmāk – Regulators) 2022.gada 21.aprīlī saņēma sabiedrības ar ierobežotu atbildību ,,BALOŽU KOMUNĀLĀ SAIMNIECĪBA”, vienotais reģistrācijas numurs: 40003201921, juridiskā adrese: Krišjāņa Barona iela 1, Baloži, Ķekavas novads, LV-2128 (turpmāk – SIA ,,BALOŽU KOMUNĀLĀ SAIMNIECĪBA”), 2022.gada 21.aprīļa iesniegumu Nr.1-14/22/47 ar tam pievienotajiem noteiktajiem (piedāvātajiem) siltumenerģijas apgādes pakalpojumu tarifu aprēķiniem un pamatojuma dokumentiem un 2022.gada 26.aprīlī tarifu aprēķina precizējumu (2022.gada 26.aprīlis Nr.1-14/22/50).

**Regulators konstatē un secina**

1. Enerģētikas likuma 6.panta 3.1daļa noteic, ka energoapgādes komersants, kas piegādā siltumenerģiju enerģijas lietotājiem, pārdod siltumenerģiju tiem nepieciešamajā vai noteiktajā kvalitātē un pieprasītajā daudzumā par Regulatora noteiktajiem tarifiem vai par tarifiem, ko noteicis attiecīgais pakalpojumu sniedzējs saskaņā ar Regulatora noteikto tarifu aprēķināšanas metodiku[[1]](#footnote-2), ja ir saņemta Regulatora atļauja, izņemot Enerģētikas likuma [49.panta](https://likumi.lv/doc.php?id=49833#p49) pirmajā daļā minētos gadījumus.
2. SIA ,,BALOŽU KOMUNĀLĀ SAIMNIECĪBA” siltumenerģijas apgādes pakalpojumu tarifi ir apstiprināti ar Regulatora 2018.gada 13.decembra lēmumu Nr.154 ,,Par sabiedrības ar ierobežotu atbildību ,,BALOŽU KOMUNĀLĀ SAIMNIECĪBA” siltumenerģijas apgādes pakalpojumu tarifiem” (Latvijas Vēstnesis, 2018, 247.nr.) (turpmāk – Lēmums Nr.154). Ar Lēmumu Nr.154 apstiprināto siltumenerģijas apgādes pakalpojumu tarifu veidojošajās izmaksās ir iekļautas iepirktās siltumenerģijas izmaksas.
3. Regulators 2019.gada 27.septembrī pieņēma lēmumu Nr.150 „Par tiesībām sabiedrībai ar ierobežotu atbildību ,,BALOŽU KOMUNĀLĀ SAIMNIECĪBA” noteikt siltumenerģijas apgādes pakalpojumu tarifus” (Latvijas Vēstnesis, 2019, 198.nr.) (turpmāk – Regulatora atļauja), piešķirot SIA ,,BALOŽU KOMUNĀLĀ SAIMNIECĪBA” tiesības pašai noteikt siltumenerģijas apgādes pakalpojumu tarifus iepirktās siltumenerģijas cenas izmaiņu gadījumā.
4. Regulators 2021.gada 11.novembrī pieņēma lēmumu Nr.129 „Par sabiedrības ar ierobežotu atbildību ,,BALOŽU KOMUNĀLĀ SAIMNIECĪBA” noteiktajiem (piedāvātajiem) siltumenerģijas apgādes pakalpojumu tarifiem” (Latvijas Vēstnesis, 2021, 217.nr.) (turpmāk – Lēmums Nr.129).
5. Saskaņā ar Regulatora 2010.gada 14.aprīļa lēmuma Nr.1/7 „Siltumenerģijas apgādes pakalpojumu tarifu aprēķināšanas metodika” (turpmāk – Metodika) 43.9punktu, ņemot vērā Regulatora atļaujā piešķirtās tiesības noteikt tarifus, SIA ,,BALOŽU KOMUNĀLĀ SAIMNIECĪBA” 2022.gada 21.aprīlī un 26.aprīlī (2022.gada 21.aprīļa iesniegums Nr.1-14/22/47 un 2022.gada 26.aprīļa iesniegums Nr.1-14/22/50) iesniedza Regulatorā noteikto (piedāvāto) siltumenerģijas apgādes pakalpojumu tarifu pamatojumu un aprēķinu šādiem jaunajiem tarifiem:
   1. siltumenerģijas ražošanas tarifs 59,59 EUR/MWh;
   2. siltumenerģijas pārvades un sadales tarifs 12,81 EUR/MWh;
   3. siltumenerģijas tirdzniecības tarifs 0,06 EUR/MWh;
   4. siltumenerģijas gala tarifs 72,46 EUR/MWh.
6. Paziņojums par SIA ,,BALOŽU KOMUNĀLĀ SAIMNIECĪBA” noteiktajiem (piedāvātajiem) siltumenerģijas apgādes pakalpojumu tarifiem ir publicēts 2022.gada 22.aprīļa oficiālajā izdevumā „Latvijas Vēstnesis”, 78.nr., un tā precizējums – 2022.gada 27.aprīļa oficiālajā izdevumā „Latvijas Vēstnesis”, 81.nr. Paziņojumā SIA ,,BALOŽU KOMUNĀLĀ SAIMNIECĪBA” noteikto (piedāvāto) siltumenerģijas apgādes pakalpojumu tarifu spēkā stāšanās datums noteikts – 2022.gada 1.jūnijs.
7. Regulators, izvērtējot SIA ,,BALOŽU KOMUNĀLĀ SAIMNIECĪBA” iesniegtos noteiktos (piedāvātos) siltumenerģijas apgādes pakalpojumu tarifus un to pamatojumu, secina, ka SIA ,,BALOŽU KOMUNĀLĀ SAIMNIECĪBA” noteiktie (piedāvātie) siltumenerģijas apgādes pakalpojumu tarifi atbilst Metodikai un ir pamatoti. Līdz ar to SIA ,,BALOŽU KOMUNĀLĀ SAIMNIECĪBA” noteiktie (piedāvātie) siltumenerģijas apgādes pakalpojumu tarifi var stāties spēkā komersanta noteiktajā laikā.
8. Ņemot vērā konstatētos tiesiskos un faktiskos apstākļus, secināms, ka Regulatoram, lai nodrošinātu tiesisko noteiktību un skaidrību, ir nepieciešams lemt arī par Lēmuma Nr.129 atcelšanu un Lēmuma Nr.154 piemērošanu, nosakot, ka no 2022.gada 1.jūnija Regulators atceļ Lēmumu Nr.129 un SIA ,,BALOŽU KOMUNĀLĀ SAIMNIECĪBA” nepiemēro ar Lēmumu Nr.154 apstiprinātos siltumenerģijas apgādes pakalpojumu tarifus.
9. SIA ,,BALOŽU KOMUNĀLĀ SAIMNIECĪBA” pilnvarotais pārstāvis Regulatora padomes sēdē uzturēja lūgumu atzīt noteikto (piedāvāto) siltumenerģijas apgādes pakalpojumu tarifu atbilstību Metodikai.

Saskaņā ar Metodikas 43.9,43.10 un 43.11punktu, pamatojoties uz likuma ,,Par sabiedrisko pakalpojumu regulatoriem” 1.pantu, 5.pantu un 9.panta otro daļu, Enerģētikas likuma 6.panta 3.1daļu, Administratīvā procesa likuma 55.panta 1.punktu, 63.panta pirmās daļas 1.punktu, 65.panta pirmo un ceturto daļu, 68.panta otro un trešo daļu,

**padome nolemj:**

1. atzīt SIA ,,BALOŽU KOMUNĀLĀ SAIMNIECĪBA” noteikto (piedāvāto) siltumenerģijas apgādes pakalpojumu tarifu (bez pievienotās vērtības nodokļa) (Latvijas Vēstnesis, 2022, 81.nr.):
   1. siltumenerģijas ražošanas tarifs 59,59 EUR/MWh;
   2. siltumenerģijas pārvades un sadales tarifs 12,81 EUR/MWh;
   3. siltumenerģijas tirdzniecības tarifs 0,06 EUR/MWh;
   4. siltumenerģijas gala tarifs 72,46 EUR/MWh,

un to pamatojuma atbilstību Sabiedrisko pakalpojumu regulēšanas komisijas 2010.gada 14.aprīļa lēmumam Nr.1/7 „Siltumenerģijas apgādes pakalpojumu tarifu aprēķināšanas metodika”;

1. atcelt no 2022.gada 1.jūnija Sabiedrisko pakalpojumu regulēšanas komisijas 2021.gada 11.novembra lēmumu Nr.129 „Par sabiedrības ar ierobežotu atbildību ,,BALOŽU KOMUNĀLĀ SAIMNIECĪBA” noteiktajiem (piedāvātajiem) siltumenerģijas apgādes pakalpojumu tarifiem” (Latvijas Vēstnesis, 2021, 222.nr.);
2. noteikt, ka no 2022.gada 1.jūnija SIA ,,BALOŽU KOMUNĀLĀ SAIMNIECĪBA” nepiemēro ar Sabiedrisko pakalpojumu regulēšanas komisijas 2018.gada 13.decembra lēmumu Nr.154 ,,Par sabiedrības ar ierobežotu atbildību ,,BALOŽU KOMUNĀLĀ SAIMNIECĪBA” siltumenerģijas apgādes pakalpojumu tarifiem” (Latvijas Vēstnesis, 2018, 247.nr.) apstiprinātos siltumenerģijas apgādes pakalpojumu tarifus.

Ja mainās tarifus ietekmējošie faktori vai SIA ,,BALOŽU KOMUNĀLĀ SAIMNIECĪBA” neievēro normatīvos aktus vai Regulatora lēmumus, Regulators var ierosināt tarifu pārskatīšanu vai atcelt šo lēmumu.

Lēmums stājas spēkā ar tā parakstīšanas dienu.

Šo administratīvo aktu var pārsūdzēt Administratīvajā apgabaltiesā viena mēneša laikā no dienas, kad ieinteresētā persona uzzina vai tai vajadzēja uzzināt par pieņemto administratīvo aktu.

|  |  |
| --- | --- |
| Priekšsēdētāja | A. Ozola |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. Regulatora 2010.gada 14.aprīļa lēmums Nr.1/7 „Siltumenerģijas apgādes pakalpojumu tarifu aprēķināšanas metodika” [↑](#footnote-ref-2)